
                                                               E L Ő T E R J E S Z T É S
                                               a civil szervezetek 2013. évi támogatására


Tisztelt Képviselő-testület!

Martfű Város Önkormányzatának Képviselő-testülete 2013. február 15-én elfogadta a 8/2013. (II.15.) önkormányzati rendeletét a civil szervezeteknek nyújtható önkormányzati támogatásról, amely tartalmazza annak igénylésére a pályázati eljárás szabályait.

2013. évre vonatkozóan Martfű Város Önkormányzatának költségvetésében erre a célra összesen 1.500.000 Ft áll rendelkezésre, melyből 750.000 Ft a képviselői keret.

A rendeletben foglaltak szerinti pályázata alapján támogatási igényt első ütemben 4 civil szervezet nyújtott be, összesen 681.000 Ft támogatási összeg igénybevételére.
Az előzetes pályázati eljárás alapján megállapításra került, hogy egy szervezet esetében folyamatban lévő hiánypótlási eljárás miatt nem tisztázott a civil szervezet képviseletére jogosult  személy kiléte.

A beérkezett pályázatokban foglalt adatokat, valamint a javasolt támogatási összegeket tartalmazó táblázatot az előterjesztéshez mellékeljük.

Tisztelt Képviselő-testület!

Kérem szíveskedjenek az előterjesztésben foglaltakat megtárgyalni és az alábbi határozati javaslatot elfogadni:
Határozati javaslat:
……/2013. (IV.25.) ö. határozat
a civil szervezetek 2013. évi támogatására

Martfű Város Önkormányzatának Képviselő-testülete megtárgyalta és elfogadja a civil szervezetek 2013. évi támogatásáról szóló előterjesztést, melyet az előterjesztés mellékletét képező összesítő táblázat szerint elfogad.

A támogatási szerződéseket meg kell kötni,  valamint azok alapján a támogatási összegeket el kell utalni.

A támogatási szerződések megkötésének határideje a döntést követő 30 nap.
Felelős: Szász Éva
               jegyző

M a r t f ű, 2013. április 17.

